Diari Oficial de la Generalitat Valenciana


Sumari del DOGV 6656, del 22-11-2011 (2011/11397)

RESOLUCIÓ 2409/2011, de 14 de novembre de 2011, de creació del fitxer de videovigilància per a la nova casa consistorial.
-------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2011/11/14/(1)/dof/vci/html**

### Dades del document

Número de DOGV
:   6656

Data del DOGV
:   22-11-2011

Secció del DOGV
:   I. DISPOSICIONS GENERALS

Número del document
:   2011/11794


Data del document
:   14-11-2011

Organisme emissor
:   Ajuntament d'Orpesa

Tipus de document
:   Resolució

Descriptors 

:   * Orpesa
    * legislació
    * dades personals
    * videocomunicación
    * administració local
    * base de dades

RESOLUCIÓ 2409/2011, de 14 de novembre de 2011, de creació del fitxer de videovigilància per a la nova casa consistorial. [2011/11877]  
Rafael H. Albert Roca, alcalde president, fent ús de les facultats que m'han sigut conferides per l'article 21 de la Llei Reguladora de les Bases del Règim Local.  
Vista la Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14.12.1999), que estableix un conjunt de mesures per a garantir i protegir el dret fonamental a l'honor, a la intimitat personal i familiar i a la pròpia imatge, contemplat per la Constitució espanyola en l'article 18 i aplicable tant als fitxers informatitzats com als manuals estructurats que continguen dades de caràcter personal.  
Considerant que és responsabilitat de les administracions públiques el que concerneix a la creació o supressió de fitxers de dades de caràcter personal que usen en l'exercici de les seues funcions.  
Vist que en l'article 20 de la Llei Orgànica 15/1999, de 13 de desembre, i en els articles 53, 54 i 55 del Reglament de Desplegament de la Llei Orgànica 15/1999, de 13 de desembre, de Protecció de Dades de Caràcter Personal, aprovat pel Reial Decret 1720/2007, de 21 de desembre (BOE núm. 17, de 19.01.2008), s'estableix la forma i el contingut de la disposició o acord de creació, modificació o supressió de fitxers, la necessitat de la seua publicació en el Butlletí Oficial de l'Estat o en el diari oficial corresponent, així com la manera en què es procedirà a la notificació de fitxers en el Registre General de Protecció de Dades i a la seua inscripció.  
Resultant que en dates pròximes entrarà en funcionament la nova casa consistorial.  
Vist l'informe de l'intendent en cap de la policia local.  
Considerant que per motius de seguretat, resulta convenient la creació d'un fitxer de videovigilància que controle l'accés a les instal·lacions municipals i dependències de la policia local.  
Per tot el que s'ha dit anteriorment, fent ús de les facultats que m'atribueix la legislació vigent en matèria de règim local, resolc:  
  
  
Primer  
Aprovar la creació, regulació i inscripció d'un fitxer de videovigilància per a la nova casa consistorial (Ajuntament d'Orpesa), que continga dades de caràcter personal (identificatives, imatges), per a controlar l'accés a les instal·lacions, mitjançant la gravació d'imatges mitjançant càmeres de vídeo, de les persones que es troben al perímetre de l'edifici, dependències de la policia local, vestíbul de l'edifici i escales d'accés a plantes, per motius de seguretat, en els termes i condicions fixats en la Llei Orgànica 15/1999, de 13 de desembre, de Protecció de Dades de Caràcter Personal.  
  
  
Segon  
El responsable del fitxer serà l'Ajuntament d'Orpesa, a través del Departament de Policia Local, el qual adoptarà les mesures tècniques i organitzatives que resulten necessàries per a assegurar que les dades de caràcter personal existents s'usen per a les finalitats per a les quals van ser arreplegades, així com les mesures conduents a fer efectives les altres garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal, i en les altres normes vigents.  
  
Tercer  
Les dades de caràcter personal només podran ser comunicades a un tercer per al compliment dels fins directament relacionats amb les funcions legítimes del cedent i del cessionari amb el consentiment previ de l'interessat. No serà necessari l'esmentat consentiment en els supòsits arreplegats en els articles 11.2 i 21.1 de la Llei Orgànica 15/1999, de 13 de desembre, de Protecció de Dades de Caràcter Personal. Els responsables dels fitxers, en relació amb la cessió que s'autoritze, hauran d'advertir els cessionaris que hauran de destinar-los a les finalitats per a les quals se cedeixen, d'acord amb el que preveu l'article 11.5 en relació amb l'article 4.2 de la llei orgànica a què es fa referència.  
  
Quart  
Les persones afectades pel fitxer esmentat podran exercir els seus drets d'accés, rectificació i cancel·lació de dades, quan pertoque, davant de l'Ajuntament d'Orpesa.  
  
Cinqué  
Publicar la present resolució en el Diari Oficial de la Comunitat Valenciana i notificar, en el termini de 30 dies des de la seua publicació, a l'Agència Espanyola de Protecció de Dades, per a la seua inscripció al Registre General de Protecció de Dades, en compliment del que estableix l'article 39.2 de la Llei Orgànica 15/1999.  
  
  
ANNEX  
  
Fitxer de nova creació: videovigilància en les instal·lacions   
de la nova Casa Consistorial -Ajuntament d'Orpesa  
  
A) Òrgan, ens o autoritat administrativa responsable del fitxer: Ajuntament d'Orpesa, a través del Departament de Policia Local.  
  
B) Òrgan, servei o unitat davant el qual s'hauran d'exercitar els drets d'accés, rectificació, cancel·lació i oposició: Ajuntament d'Orpesa.  
  
C) Nom i descripció del fitxer que es crea: videovigilància a les instal·lacions de la nova casa consistorial -Ajuntament d'Orpesa. Seguretat i control d'accés a l'edifici, gravació d'imatges per al control d'accés i videovigilància de les seues instal·lacions.  
D) Caràcter informatitzat o manual estructurat del fitxer: automatitzat.  
E) Emmagatzemament: 2 discos durs SATA fins a 1Tb de capacitat. Es desarà al disc dur la informació durant un termini màxim de 15 dies naturals, superat aquest període de temps la informació serà eliminada.  
  
F) Sistema d'informació a què pertany el fitxer: autònom del DVR.  
G) Mesures de seguretat: nivell bàsic.  
H) Tipus de dades de caràcter personal que s'inclouran en el fitxer: identificatives (imatge), format MPEG4, MPG4 o H.261.  
I) Descripció detallada de la finalitat del fitxer i els usos previstos: disposar de les imatges de les persones físiques que es troben en el perímetre i/o accedisquen a les instal·lacions de l'Ajuntament d'Orpesa, que té instal·lat un sistema de videovigilància per motius de seguretat.  
  
J) Individus o col·lectius sobre els quals es pretén obtindre dades o que resulten obligats a subministrar-les: persones que es troben en les instal·lacions i perímetre de l'Ajuntament d'Orpesa.  
K) Procedència, procediment i suport d'arreplega de dades:   
Procedència: interessat o representant legal.   
Procediment: gravació d'imatges mitjançant càmeres de vídeo.  
  
K) Cessions de dades de caràcter personal: òrgans competents de l'administració amb competència judicial en l'exercici de les funcions que tenen atribuïdes, en virtut del que establix l'article 11.2.d de la Llei Orgànica 15/1999, de 13 de desembre, de Protecció de Dades de Caràcter Personal.  
  
Orpesa, 14 de novembre de 2011.- L'alcalde president: Rafael Albert Roca. El secretari general: José Luis Silvente Sánchez.


Còpia Permalink ELI